rejauldu/bengali-wikipedia huggingface dataset:
বানৌজা পেকুয়া (পূর্ব নাম: বানৌজা শেখ হাসিনা)  বাংলাদেশ নৌবাহিনীর একটি  নৌ-ঘাঁটি । এটি বাংলাদেশ নৌবাহিনীর প্রথম পূর্ণাঙ্গ ডুবোজাহাজ ঘাঁটি। এটি ২০ মার্চ ২০২৩ কমিশনিং লাভের মাধ্যমে নৌবাহিনীতে আনুষ্ঠানিকভাবে অপারেশনাল কার্যক্রম শুরু করে।  ইতিহাস ১২ মার্চ ২০১৭ তৎকালীন প্রধানমন্ত্রী শেখ হাসিনা উপকূলীয় শহর কক্সবাজারের পেকুয়ার মগনামায় ডুবোজাহাজ ঘাঁটির ভিত্তি স্থাপন করেন। সাবমেরিন ঘাঁটিটি ২০ মার্চ ২০২৩ কমিশনিং লাভের মাধ্যমে নৌবাহিনীতে আনুষ্ঠানিকভাবে অপারেশনাল কার্যক্রম শুরু করে।  তথ্যসূত্র  বিষয়শ্রেণী:বাংলাদেশ নৌবাহিনীর ঘাঁটি বিষয়শ্রেণী:২০২৩-এ বাংলাদেশে প্রতিষ্ঠিত
গ্র্যান্ড প্যালেস দেস চ্যাম্পস-এলিসিস (; ), সাধারণত গ্রঁ পালে নামে পরিচিত, একটি ঐতিহাসিক স্থান, প্রদর্শনী হল এবং যাদুঘর কমপ্লেক্স প্যারিস, ফ্রান্সের ৮ম অ্যারোন্ডিসমেন্টে চ্যাম্পস-এলিসিস-এ অবস্থিত। এর নির্মাণকাজ ১৮৯৭ সালে শুরু হয়েছিল ১৯০০-এ সার্বজনীন এক্সপোজিশনের জন্য প্রস্তুত করার জন্য, পালে দে ল'ইন্দাস্ত্রি (শিল্পের প্রাসাদ) ধ্বংসের পর।  একই সাথে এর সংলগ্ন পেতিত পালে তৈরি হয়েছিল এবং তৃতীয় পন্ট আলেকজান্ডার সেতু নির্মিত হয়েছিল।    মন্তব্য    বহিঃসংযোগ    Reunion des Musées Nationaux et du Grand Palais des Champs Elysées (Rmn-GP), অফিসিয়াল গ্র্যান্ড প্যালাইস ওয়েবসাইট   গ্র্যান্ড প্যালেস, বর্তমান ফটোগ্রাফ এবং 1900 এর দশকের ফটোগ্রাফ।  গ্র্যান্ড প্যালেসের ছাদ থেকে তোলা ছবি  বিষয়শ্রেণী:২০২৪ গ্রীষ্মকালীন অলিম্পিক ক্রীড়া অনুষ্ঠানস্থল বিষয়শ্রেণী:প্যারিসের ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:১৯০০-এ ফ্রান্সে প্রতিষ্ঠিত বিষয়শ্রেণী:ফ্রান্সের ২০শ শতাব্দীর স্থাপত্য বিষয়শ্রেণী:অলিম্পিক তায়কোয়ান্দো ভেন্যু বিষয়শ্রেণী:অলিম্পিক ফেন্সিং ভেন্যু বিষয়শ্রেণী:প্যারিসের জাদুঘর বিষয়শ্রেণী:১৯০০-এ প্রতিষ্ঠিত ইভেন্ট ভেন্যু
২০২১ চার দেশীয় ফুটবল প্রতিযোগিতা (; যা ২০২১ মহিন্দ রাজাপক্ষ কাপ নামেও পরিচিত) শ্রীলঙ্কা ফুটবল ফেডারেশন কর্তৃক আয়োজিত একটি চার দেশীয় আন্তর্জাতিক প্রীতি ফুটবল প্রতিযোগিতা ছিল। এই প্রতিযোগিতায় শ্রীলঙ্কার পাশাপাশি বাংলাদেশ, মালদ্বীপ এবং সেশেলস অংশগ্রহণ করেছে। এই প্রতিযোগিতাটি ২০২১ সালের ৮ই নভেম্বর হতে ১৯ই নভেম্বর পর্যন্ত শ্রীলঙ্কার রাজধানী কলম্বোয় অনুষ্ঠিত হয়েছে।  ১৯শে নভেম্বর তারিখে কলম্বোর কলম্বো রেসকোর্সে অনুষ্ঠিত ফাইনালে সেশেলস শ্রীলঙ্কাকে পেনাল্টি শুট-আউটে ৩–১ গোলের ব্যবধানে পরাজিত করে এই প্রতিযোগিতার শিরোপা জয়লাভ করেছে।  মাঠ এই আসরের ম্যাচ আয়োজনের জন্য শ্রীলঙ্কার রাজধানী কলম্বোয় অবস্থিত কলম্বো রেসকোর্সের নাম ঘোষণা করা হয়েছিল, যেখানে এই প্রতিযোগিতার ৭টি ম্যাচের সবগুলোই অনুষ্ঠিত হয়েছে।  কলম্বো  কলম্বো রেসকোর্স  ধারণক্ষমতা: ৪০,০০০ 180px  অংশগ্রহণকারী দল এই প্রতিযোগিতায় ২টি কনফেডারেশন হতে সর্বমোট ৪টি দল অংশগ্রহণ করেছে; যেখানে স্বাগতিক শ্রীলঙ্কার পাশাপাশি বাংলাদেশ, মালদ্বীপ এবং সেশেলস ছিল।   দল  কনফেডারেশন  (অক্টোবর ২০২১ অনুযায়ী)  (কনফেডারেশন অনুযায়ী)   এএফসি  ১৮৭  ৪০   এএফসি  ১৫৬  ৩২   ক্যাফ  ১৯৯  ৫৩   এএফসি  ২০৪  ৪৬  রেফারি রেফারি    মুহাম্মদ আহমদ আল-শামারি   আব্দুলহাদি আল আসমার আল রুয়াইলি   কাসুন লকমল উইরাকোদি   হেত্তিকামকানামগে পেরেরা   নিভন রোবেশ  সহকারী রেফারি    ফয়সাল ঈদ আল-শামারি   মজিদ হুদাইরাস আল-শামারি   পলিথা পরাক্রমা হেমাথুঙ্গা   ইরান উদয়নকণ্ঠ   সঞ্জিবা প্রেমলাল   পথমাসিরি ডিয়াস   মুহাম্মদ আসাদ  গ্রুপ পর্ব প্রতিযোগিতায় অংশগ্রহণকারী চারটি দল গ্রুপ পর্বে একে অপরের বিরুদ্ধে একক রাউন্ড-রবিন পদ্ধতিতে মুখোমুখি হয়েছে। গ্রুপ পর্ব শেষে পয়েন্ট তালিকার শীর্ষ দুই দল সেশেলস এবং শ্রীলঙ্কা ফাইনালের জন্য উত্তীর্ণ হয়েছিল।   ফাইনাল   পরিসংখ্যান গোলদাতা  তথ্যসূত্র   বিষয়শ্রেণী:এশিয়ার আন্তর্জাতিক ফুটবল প্রতিযোগিতা বিষয়শ্রেণী:স্বাগতিক শ্রীলঙ্কায় আন্তর্জাতিক ফুটবল প্রতিযোগিতা
অ্যালবার্ট ওয়েন (জন্ম ১০ আগস্ট ১৯৫৯) একজন ওয়েলশ লেবার পার্টির রাজনীতিবিদ যিনি ২০০১ থেকে ২০১৯ সাল পর্যন্ত Ynys Môn- এর সংসদ সদস্য (এমপি) হিসেবে দায়িত্ব পালন করেছেন। তিনি ২০০১ সালের নির্বাচনে প্লেইড সিমরু থেকে ঠিক ৮০০ ভোটের ব্যবধানে আসনটি নিয়েছিলেন এবং পরবর্তী চারটি সাধারণ নির্বাচনে আসনটি ধরে রেখেছিলেন। সংসদে থাকাকালীন, তিনি ব্যবসা, শক্তি এবং শিল্প কৌশল নির্বাচন কমিটি, ওয়েলশ বিষয়ক নির্বাচন কমিটি Albert Owen biography, The Guardian, accessed 12 August 2008 এবং আন্তর্জাতিক উন্নয়ন কমিটির সদস্য ছিলেন। তিনি স্পীকার প্যানেল অফ চেয়ারের সদস্য এবং ক্যান্সার সংক্রান্ত সর্বদলীয় সংসদীয় গ্রুপের ভাইস-চেয়ারও ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:ইয়র্ক বিশ্ববিদ্যালয় (ইংল্যান্ড)-এর প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম
thumb|নিউ জলপাইগুড়ি–আলিপুরদুয়ার ট্যুরিস্ট স্পেশাল ট্রেনের ভিস্টাডোম কোচ নিউ জলপাইগুড়ি–আলিপুরদুয়ার ট্যুরিস্ট স্পেশাল হল ভারতের পর্যটক স্পেশাল ট্রেন, যা ভারতের পশ্চিমবঙ্গ রাজ্যের নিউ জলপাইগুড়ি জংশন এবং আলিপুরদুয়ার জংশনের মধ্যে চলে। ট্রেনটি ভারতীয় রেলের উত্তর-পূর্ব সীমান্ত রেল অঞ্চলের অন্তর্গত। পরিষেবাটি ২৮ আগস্ট ২০২১-এ নিউ জলপাইগুড়ি জংশন রেলওয়ে স্টেশন থেকে থেকে শুরু হয়েছিল।   যাত্রাবিরতি    নিউ জলপাইগুড়ি জংশন রেলওয়ে স্টেশন (শুরু) [১৫৭৭৭]  শিলিগুড়ি জংশন রেলওয়ে স্টেশন  সেবক জংশন রেলওয়ে স্টেশন  নিউ মাল জংশন রেলওয়ে স্টেশন  চালসা রেলওয়ে স্টেশন  মাদারিহাট রেলওয়ে স্টেশন  হাসিমারা রেলওয়ে স্টেশন  রাজা ভাতখাওয়া রেলওয়ে স্টেশন  আলিপুরদুয়ার জংশন রেলওয়ে স্টেশন (শেষ) [১৫৭৭৮]  তথ্যসূত্র  বিষয়শ্রেণী:উত্তর-পূর্ব সীমান্ত রেল বিষয়শ্রেণী:পশ্চিমবঙ্গের রেল পরিবহন বিষয়শ্রেণী:শিলিগুড়ির পরিবহন বিষয়শ্রেণী:পশ্চিমবঙ্গের দর্শনীয় স্থান বিষয়শ্রেণী:২০২১-এ পশ্চিমবঙ্গে প্রতিষ্ঠিত বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:আলিপুরদুয়ার রেলওয়ে বিভাগ
থাম্ব|লুপ লিগো অবজেক্ট ওরিয়েন্টেড প্রোগ্রামিং ভাষা অবজেক্টিভ-সি একটি রিফ্লেকটিভ, অবজেক্ট ওরিয়েন্টেড প্রোগ্রামিং ভাষা যাতে সি ভাষার সাথে স্মলটকের মেসেজ আদান পদ্ধতির সম্মিলন ঘটেছে।  বর্তমানে এটি মূলত ম্যাক ওএস, আইওএস ও গনুস্টেপ সিস্টেমে ব্যবহৃত হয়। এই তিনটি সিস্টেম নির্মিত হয়েছে ওপেনস্টেপ স্ট্যান্ডার্ডের ওপর ভিত্তি করে যা নেক্সটস্টেপ, ওপেনস্টেপ ও কোকোয়া ফ্রেমওয়ার্কের প্রধান ভাষা। সাধারণ অবজেক্টিভ-সি প্রোগ্রাম অবশ্য এই ফ্রেমওয়ার্ক ব্যবহার করে না, বরং অবজেক্টিভ-সি কম্পাইলার সমৃদ্ধ জিসিসি সমর্থিত যেকোন সিস্টেমেই চলে।   তথ্যসূত্র    রেফারেন্স      বহিঃসংযোগ    Introduction to The Objective-C Programming Language (Apple Developer Connection)   The Objective-C 2.0 Programming Language , PDF download from Apple  Objective-C GNUstep Base Programming Manual  Object-Oriented Programming and The Objective-C Language  Beginner’s Guide to Objective-C  ObjectiveLib: variant of a Standard Template Library  Objective-C by Brad Cox  Object Oriented Programming in Objective-C  Objective-C FAQ  comp.lang.objective-C FAQ  Objective-C: Links, Resources, Stuff    Objective-C mailing list  AST for Objective-C in C#  বিষয়শ্রেণী:সি প্রোগ্রামিং ভাষা পরিবার বিষয়শ্রেণী:ক্লাস-ভিত্তিক প্রোগ্রামিং ভাষা বিষয়শ্রেণী:চলমান-টাইপকৃত প্রোগ্রামিং ভাষা বিষয়শ্রেণী:বস্তু-সংশ্লিষ্ট প্রোগ্রামিং ভাষা
থাম্ব|270x270পিক্সেল| দেগ প্যালেস, ১৭৭২ সালে ভরতপুর রাজ্যের শাসকদের জন্য প্রাসাদ হিসাবে নির্মিত থাম্ব|270x270পিক্সেল| ১৮৯০ এর দশকে নেওয়া দীঘ দুর্গের দৃশ্য। দীঘ ছিলেন বদন সিংহের প্রতিষ্ঠিত সিনসিনি জাটের প্রথম রাজধানী। পরে রাজধানীটি ভরতপুরে স্থানান্তরিত হয়।   ভরতপুর রাজ্য, ভারতীয় উপমহাদেশের একটি দেশীয় রাজ্য ছিল। এটি হিন্দু জাটদের সিনসিনওয়ার বংশ দ্বারা শাসিত ছিল। তারা মদন পাল নামে একজন যাদুবংশী ক্ষত্রিয়ের বংশোদ্ভূত দাবি করতো।   ইতিহাস  ভরতপুর রাজপরিবারের পূর্বপুরুষ ছিলেন গোকুলা জাট তখন তিলপাট তখন মথুরা এখন ফরিদাবাদ, হরিয়ানা এর জমিদার। রাজা রাম জাট যিনি আওরঙ্গজেবের বিরুদ্ধে যুদ্ধ করেছিলেন এবং আকবরের সাথে লড়াই করার জন্য সিনসিনিতে একটি ছোট দুর্গ স্থাপন করেছিলেন। এটি ছিল এই রাজ্যের মূল ভিত্তি।  বদন সিং এবং মোকাম সিংহের মধ্যে বিরোধের ফলে শক্তিশালী কচোয়াহা রাজা দ্বিতীয় জয় সিংহ হস্তক্ষেপ করেন। তিনি মোকম সিংকে পরাজিত করেন এবং বদন সিংকে দীঘের রাজা করেন, বদন সিং এভাবেই দীঘ, থুন এবং ভরতপুরের প্রথম সরকারি রাজা হন।https://dsal.uchicago.edu/reference/gazetteer/text.html?objectid=DS405.1.I34_V08_081.gif  ভরতপুরের সর্বাধিক বিশিষ্ট শাসক ছিলেন মহারাজা সুরজ মাল, তিনি আগ্রা মুগল শহরটি ১২ জুন ১৭৬১ খ্রিস্টাব্দে দখল করেছিলেন এবং ১৭৭৪ সাল পর্যন্ত এটি ভরতপুর শাসকদের অধিকারে ছিল। মহারাজা সুরজ মল পর মহারাজা জওহর সিং, মহারাজা রতন সিংহ এবং মহারাজা কেহেরিসিং (নাবালক)  মহারাজা নাওয়াল সিং অধীনে আগ্রা ফোর্ট শাসিত  হয়।  ১৮০৫ সালে ব্রিটিশ ও হলকারদের মধ্যে যুদ্ধ শুরু হয়। ভরতপুরের মহারাজা রণজিৎ সিং হলকারকে সাহায্য করতে রাজি হয়েছিলেন এবং দুই মহারাজরা ভরতপুর দুর্গে ফিরে গিয়েছিলেন। ব্রিটিশরা দুর্গটি ঘিরে ফেলে এবং তিন মাস পর রণজিৎ সিং শান্তিতে সম্মত হয় এবং ব্রিটিশদের সাথে একটি চুক্তি স্বাক্ষর করে, ফলে এটি দেশীয় রাজ্য হয়।  ১৮৫৭ এর ভারতীয় বিদ্রোহের সময় মহারাজা জসন্ত সিংহ ব্রিটিশদের প্রচুর সমর্থন করেছিলেন এবং এই সহায়তাকে ব্রিটিশরা ব্যাপকভাবে স্বীকার করেছিল। তরুণ মহারাজাকে জিসিএসআই করা হয়েছিল এবং তাঁর ব্যক্তিগত তোপ সালাম বাড়ানো হয়েছিল।  ১৯৪৭ সালের আগস্টে রাজ্য ভারতের সদ্য স্বতন্ত্র কর্তৃত্বকে স্বীকার করে। ১৯৪৮ সালে ম্যাটাস ইউনিয়নের অঙ্গ হয় এবং ১৯৪৯ সালে রাজস্থানে অন্তর্ভুক্ত হয়। ক্ষমতাসীন পরিবারের সদস্যরা জাতীয় ও আঞ্চলিক বিষয়ে সক্রিয় ছিলেন। পরিবারের বেশ কয়েকজন সদস্য সংসদ সদস্য এবং রাজ্য আইনসভায় দায়িত্ব পালন করেছেন।   প্রতীক  থাম্ব|160x160পিক্সেল| ভরতপুরের শেষ পতাকা রাজ্যর পূর্বের পতাকাটি একটি আয়তক্ষেত্রাকার ত্রিভুজ ছিল যাতে সাদা এবং নীল রঙের তিনটি অনুভূমিক ফিতে ছিল। এর নকশা এবং রঙিন স্কিমটি আনুষ্ঠানিক পতাকার সাথে মিল ছিল যা ভারতের ভবিষ্যতের স্বাধীন ডমিনিয়নর জন্য গৃহীত হয়।  গত তিন বছরে ভারতীয় ইউনিয়নে যোগদানের আগে ভরতপুরের জন্য একটি নতুন পতাকা গৃহীত হয়েছিল যার মাঝখানে একটি প্রশস্ত চার্টরিজ রঙিন ব্যান্ড এবং জাতীয় প্রতীকের আবরণ ছিল।Flags of Bharatpur – Roberto Veschi সেই সংক্ষিপ্ত সময়কালে (১৯৪৩- ১৯৪৭) ভরতপুর একমাত্র রাজনৈতিক সত্তায় পরিণত হয়েছিল যার একটি চার্টের ব্যবহার রঙিন পতাকা ছিল। ভরতপুর রাজ্যেও ছিল কোট অব আর্মস প্রতীক।    আরও দেখুন    দীঘ   নোট    তথ্যসূত্র    ইম্পেরিয়াল গেজেটিয়ার অফ ইন্ডিয়া খন্ড ৮, পৃ-৭৩ ভরতপুর রাজ্য   R. C. Majumdar, H.C. Raychaudhury, Kalikaranjan Datta: An Advanced History of India, fourth edition, 1978, , p. 535-36   আরও উৎস   বহিঃসংযোগ      বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল বিষয়শ্রেণী:রাজস্থানের দেশীয় রাজ্য বিষয়শ্রেণী:১৭২২-এ ভারতে প্রতিষ্ঠিত বিষয়শ্রেণী:১৯৪৮-এ ভারতে বিলুপ্ত
থাম্ব|তামুদার রোমান সামরিক শিবির তামুদা ছিল মৌরেতানিয়া টিংগিটানার একটি প্রাচীন বারবার শহর এবং সামরিক শিবির। এটি উত্তর মরক্কোর বর্তমান তেতুয়ান থেকে ৬ কিলোমিটার (৪ মাইল) পশ্চিমে অবস্থিত। মার্টিল উপত্যকার দক্ষিণ তীরে এই স্থানের পাথরের ধ্বংসাবশেষ পাওয়া গেছে। তৎকালীন নগরায়নের নিয়ম অনুসারে একে একটি শহর হিসেবে বিবেচনা করা হত।   ইতিহাস  প্রাচীন শহরটি খ্রিস্টপূর্ব তৃতীয় শতাব্দীতে উত্তর মরক্কোর মৌরেতানিয়ান বারবারদের দ্বারা প্রতিষ্ঠিত হয়েছিল। সম্ভবত পরবর্তী শতাব্দীতে মূলত বাণিজ্যের জন্য ফিনিশীয়দের উপস্থিতি ছিল। তামুদায় এক ধরণের সমুদ্র ঘোড়া পাওয়া গেছে, যা ফিনিশিয়ান মূর্তিপূজার প্রতিনিধিত্ব করে, যার আরোহী মাটির পাত্রে বসে আছে।  সম্রাট অগাস্টাসের অধীনে রোমানরা শহরটি দখল করে। ৪২ খ্রিস্টাব্দের দিকে রোমান সেনারা একটি বিদ্রোহের সময় তামুদাকে সমতল করে এবং তার পরিবর্তে একটি সুরক্ষিত বসতি স্থাপন করে।Archaeological Museum of Tetouan: Tamuda সম্রাট অগাস্টাসের উত্তরসূরিরা পরবর্তীতে শহরটিকে রোমান ক্যাস্ট্রাম হিসেবে পুনর্নির্মাণ করেন।  তামুদা পরবর্তীতে রোমান প্রদেশ মৌরিতানিয়া টিংগিটানার অন্যতম প্রধান শহর হয়ে ওঠে এবং ট্রাজান ও সেপ্টিমিয়াস সেভেরাসের শাসনামলে এর উন্নয়ন ঘটে। ক্যাডিজ বিশ্ববিদ্যালয়ের গবেষকের মতে, এটি মাছের লবণাক্তকরণ এবং বেগুনি উৎপাদনের জন্য ব্যবহৃত হত।Tamuda excavations পঞ্চম শতাব্দীতে লেখা নোটিটিয়া ডিগনিটাম- এ বলা হয়েছে যে, চতুর্থ শতাব্দীর শেষের দিকে তামুদার ক্যাস্ট্রাম ছিল স্থানীয় লিমিটানেইয়ের একটি "আলা হারকিউলিয়া" (অশ্বারোহী ইউনিট) এর সদর দপ্তর এবং এটি লিক্সাসের একটি দল এর সাথে সম্পর্কিত ছিল।  পঞ্চম শতাব্দীতে তামুদার আশেপাশের অঞ্চলটি সম্পূর্ণরূপে রোমান, খ্রিস্টীয় এবং "শান্ত" করা হয়েছিল এবং সম্ভবত দুর্গটি ভেঙে ফেলা হয়েছিল। পঞ্চম শতাব্দীতে যখন ভ্যান্ডালরা এসে পৌঁছায়, তখন শহরটি সম্ভবত পরিত্যক্ত হয়ে পড়ে কারণ সমসাময়িক কোনও ইতিহাসগ্রন্থে এর উল্লেখ নেই।  ত্রয়োদশ শতাব্দীর শেষের দিকে রোমান ধ্বংসাবশেষের কাছে "টিটাউইন" নামে ছোট ছোট দুর্গ ছিল, যা পরে "টেটুয়ান" নামকরণ করা হয়।Tittawin, Halima Ferhat, "The Encyclopaedia of Islam", Vol. X, ed. P.J. Bearman, T. Bianquis, C.E. Bosworth, E. van Donzel and W.P. Heinrichs, (Brill, 2000), 549.   খনন  তামুদার স্থানে রোমান এবং ফিনিশিয়ান যুগের নিদর্শন পাওয়া গেছে।M. Tarradell, El poblamiento antiguo del Rio Martin, Tamuda, IV, 1957, p. 272  ১৯৩৩ সালে তামুদা স্থানে কিছু নামহীন বারবারদের উপর রোমানদের বিজয়ের লিপিবদ্ধ তৃতীয় শতাব্দীর (প্রায় ২৫৩-২৫৭ খ্রিস্টাব্দ) একটি পাথর আবিষ্কৃত হয়েছিল। ধারণা করা হয় যে শিলালিপিটি ফ্রাঙ্কদের নির্দেশ করে।The Classical Weekly, Volume 32 (p.239) - Classical Association of the Atlantic States, (1939)  ২০১৮ সালের জুলাই মাসে একদল গবেষক ঘটনাস্থলে ১৮০ খ্রিস্টাব্দ থেকে ৩৯৬ খ্রিস্টাব্দের উত্তর আটলান্টিক ডান তিমির একটি পাঁজরের টুকরো আবিষ্কার করেন। তারা মত দেন যে, রোমানরা পশ্চিম ভূমধ্যসাগরের উপকূলে শিল্প-স্কেল তিমি শিকার পরিচালনা করেছিল।   আরও দেখুন    লিক্সাস  টিঙ্গিস  সেউতা   রুসাদির  সালা কলোনিয়া  মৌরিতানিয়া টিংগিটানা  খ্রিস্টান বারবার   তথ্যসূত্র    গ্রন্থপঞ্জি    এল আজিফি, এমআর মার্টিল উপত্যকার প্রাচীন আবাসস্থল "রেভিউ দে লা ফ্যাকাল্টে দেস লেট্রিস দে টেটুয়ান", বর্ষ ৪, সংখ্যা ৪, টেটুয়ান, ১৯৯০  বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মরক্কোর স্থাপত্য বিষয়শ্রেণী:মরক্কোর দর্শনীয় স্থান
স্নিশা চন্দ্রন একজন ভারতীয় টেলিভিশন অভিনেত্রী, যিনি মূলত মালয়ালম টেলিভিশনে অভিনয় করেন।   কর্মজীবন  স্নিশা ২০১৮ সালে নীলাক্কুইল ধারাবাহিকের মাধ্যমে টেলিভিশনে অভিষেক করেছিলেন। এতে তিনি কেন্দ্রীয় চরিত্র আদিবাসী মেয়ে কস্তুরির ভূমিকায় অভিনয় করেছিলেন।  এই ধারাবাহিকটি ২০২০ সাল পর্যন্ত সম্প্রচারিত হয়েছিল। স্নিশা এই ধারাবাহিকে তার অসাধারণ অভিনয়ের জন্য শ্রেষ্ঠ ধারাবাহিক অভিনেত্রী বিভাগে প্রেম নাজির পুরস্কার অর্জন করেছিলেন। ২০১৮ থেকে ২০১৯ পর্যন্ত তিনি ধারাবাহিকটির তামিল সংস্করণ নীলাক্কুইল-এ একই চরিত্রে অভিনয় করেছিলেন।  ২০২০ থেকে ২০২২ পর্যন্ত স্নিশা কার্তিকা দীপম ধারাবাহিকে কেন্দ্রীয় চরিত্র কার্তিকার ভূমিকায় অভিনয় করেছিলেন, ধারাবাহিকটিতে তার বিপরীতে ছিলেন বিবেক গোপন।   গণমাধ্যমে ভাবমূর্তি  তিনি দ্য টাইমস অব ইন্ডিয়া কর্তৃক প্রকাশিত কোচি টাইমস মোস্ট ডিজায়ারেবল ওম্যান অন টেলিভিশন ২০১৮-এ ৯ম স্থান অধিকার করেছিলেন।   চলচ্চিত্রের তালিকা   টেলিভিশন   বছর অনুষ্ঠান ভূমিকা নেটওয়ার্ক টীকা  ২০১৮ – ২০২০ নীলাক্কুইল ডা. কস্তুরি এশিয়ানেট   ২০১৮ – ২০১৯ নীলাক্কুইল চিট্টু স্টার বিজয় তামিল টেলিভিশন ধারাবাহিক  ২০২০ – ২০২২ কার্তিকা দীপম কার্তিকা জি কেরলম   ২০২৩ সীতা রামম সীতালক্ষ্মী সূর্য টিভি   ২০২৩ – ২০২৪ সুভদ্রাম সুভদ্রা / অঞ্জলি জি কেরলম   ২০২৪ কুদুম্বশ্রী শারদা অঞ্জলি জি কেরলম মহাসঙ্গমম পর্ব  ২০২৪ চন্দ্রিকাইলআলিয়ুন্না চন্দ্রকান্তম ক্যাপ্টেন আখিলা / অভিরামী এশিয়ানেট  ২০২৪ কোডিশ্বরান চন্দনা পকেট এফএম  ২০২৪ মঙ্গল্যম সুভদ্রা জি কেরলম অতিথি উপস্থিতি  ২০২৫ – বর্তমান ভিট্টিলে ভিলাক্কু বিস্ময়া ফ্লাওয়ার্স টিভি    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
ডান|থাম্ব|২০১৩ পাকিস্তানের সাধারণ নির্বাচনের ফলাফল                       ১১ মে ২০১৩ শনিবার পাকিস্তানে চতুর্দশতম জাতীয় পরিষদ এবং চারটি প্রাদেশিক পরিষদের সদস্যদের নির্বাচন করার জন্য সাধারণ নির্বাচন অনুষ্ঠিত হয়।  নির্বাচনের আগে, ক্ষমতাসীন পাকিস্তান পিপলস পার্টি (পিপিপি) পাকিস্তান মুসলিম লীগ (কিউ) এবং আওয়ামী ন্যাশনাল পার্টির সাথে জোট গঠন করেছিল, যেখানে প্রধান বিরোধী দল পাকিস্তান মুসলিম লীগ (এন) (পিএমএল-এন) জোটবদ্ধ হয়েছিল পাকিস্তান মুসলিম লীগ (এফ) এবং বেলুচ দলগুলোর সাথে। ক্রিকেটার থেকে রাজনীতিবিদ হয়ে ওঠা ইমরান খানের নেতৃত্বাধীন পাকিস্তান তেহরিক-ই-ইনসাফও একজন গুরুত্বপূর্ণ খেলোয়াড় হিসেবে আবির্ভূত হয়েছে।  ফলাফল একটি ঝুলন্ত সংসদ ছিল, যেখানে পিএমএল-এন সর্বাধিক ভোট পেয়েছিল এবং সর্বাধিক আসন জিতেছিল, তবে সংখ্যাগরিষ্ঠতার চেয়ে ছয়টি আসন কম পড়েছিল। যাইহোক, নির্বাচনের পরে, ১৯ জন স্বতন্ত্র সংসদ সদস্য পিএমএল-এন-এ যোগ দিয়েছিলেন, এটিকে নতুন প্রধানমন্ত্রী হিসাবে নওয়াজ শরিফের সাথে একা সরকার গঠন করার অনুমতি দেয়।  প্রাদেশিক নির্বাচনে, পিপিপি সিন্ধুতে তাদের সংখ্যাগরিষ্ঠতা রক্ষা করতে সক্ষম হয়েছিল। পিটিআই খাইবার পাখতুনখোয়াতে সবচেয়ে বেশি আসন জিতেছে, প্রথমবার এটি একটি প্রদেশের নিয়ন্ত্রণ লাভ করেছে। পিএমএল-এন পাঞ্জাব ও বেলুচিস্তানে বৃহত্তম দল হিসেবে আবির্ভূত হয়েছে।  এই নির্বাচন ছিল গণতান্ত্রিকভাবে নির্বাচিত সরকারের পাঁচ বছরের মেয়াদ সফলভাবে সমাপ্ত হওয়ার পর প্রথম বেসামরিক ক্ষমতার হস্তান্তর।   ফলাফল   পরিসংখ্যান এবং ডাটাবেস নির্বাচন কমিশন (ইসি) দ্বারা সংগৃহীত এবং প্রকাশিত, প্রায় ~৮৬.৯ লাখ পাকিস্তানি ভোট দেওয়ার জন্য নিবন্ধিত হয়েছিল। সামগ্রিকভাবে, ভোটার উপস্থিতি ছিল ৫৫.০২%, ১৯৭০ এবং ১৯৭৭ সালের পর সর্বোচ্চ।See the comparison results by Election Commission for voter turn during the Pakistan general elections, 1970 and Pakistan general elections, 1977  নির্বাচন কমিশনের ফলাফল সংবাদ চ্যানেলগুলি দ্বারা সম্প্রচার করা হয়েছিল যে ঘোষণা করে যে পিএমএল(এন) বৃহত্তম দল হিসাবে আবির্ভূত হয়েছে, তার নিকটতম প্রতিদ্বন্দ্বী পিপিপির চেয়ে চারগুণ বেশি আসন জিতেছে। যদিও, এটি সংসদে অতিসংখ্যার জন্য কম পড়েছিল। পিএমএল(এন)-এর স্থান ১৯ জন স্বতন্ত্র বিজয়ী প্রার্থীদের দ্বারা সামগ্রিক সংখ্যাগরিষ্ঠতায় উন্নীত হয়েছিল যারা পিএমএলএন-এর প্রতি আনুগত্য পরিবর্তন করেছিল। পিপিপি ৪৫টি আসন নিয়ে দ্বিতীয় বৃহত্তম দল হিসেবে আবির্ভূত হয় এবং ৩৩টি আসন নিয়ে পিটিআই তৃতীয় বৃহত্তম দল হিসেবে আবির্ভূত হয়।  থাম্ব|NA-49 ইসলামাবাদে PMLN-এর একজন সমর্থক, মডেল টাউন হুমমাকে, একটি গাড়ির ছাদে তার দলের পতাকা তুলে সেই এলাকায় তার দলের বিজয় ঘোষণা করছেন   জাতীয় পরিষদ   নির্বাচনের পরে, ১৯ জন স্বতন্ত্র প্রার্থী পিএমএল(এন)-এ যোগদান করেন।Party Position (National Assembly)  ECP  তথ্যসূত্র  বিষয়শ্রেণী:২০১৩-এ পাকিস্তানে নির্বাচন বিষয়শ্রেণী:পাকিস্তানের সাধারণ নির্বাচন বিষয়শ্রেণী:২০১৩-এ এশিয়ায় নির্বাচন বিষয়শ্রেণী:২০১৩ সালের পাকিস্তানের সাধারণ নির্বাচন
রাইমা ইসলাম শিমু ( – ১৬ জানুয়ারি ২০২২ এর পরে) ছিলেন একজন বাংলাদেশী অভিনেত্রী, চলচ্চিত্র প্রযোজক এবং পরিচালক। তিনি ১৯৯৮ সাল থেকে ২৪টি চলচ্চিত্র এবং অসংখ্য টিভি নাটকে অভিনয় করেন। তিনি ২০২২ সালের ১৬ই জানুয়ারি নিখোঁজ হন, এবং পরবর্তীতে তাকে হত্যা করা হয়।   প্রারম্ভিক জীবন এবং কর্মজীবন  শিমু বরিশালে জন্মগ্রহণ করেন  সালে।  তার প্রথম চলচ্চিত্র ছিল কাজী হায়াত পরিচালিত বর্তমান (১৯৯৮)। তিনি শেষবারের মতো অভিনয় করেনজামাই শশুর (২০০২) চলচ্চিত্রটিতে।   হত্যাকাণ্ড  ২০২২ সালের ১৬ জানুয়ারি শিমু নিখোঁজ হন। শিমুর স্বামী সাখাওয়াত আলী নোবেল ব্যবসা বন্ধসহ নানা কারণে হতাশায় ভুগছিলেন। ধীরে ধীরে তার স্ত্রীর কাছে অবিশ্বস্ত সন্দেহ হতে থাকেন। এটি তাদের দাম্পত্য কলহের দিকে পরিচালিত করে, ফলে শেষ পর্যন্ত তার স্বামীর হাতে তাকে মৃত্যুবরণ করতে হয়। শিমু মৃত্যুর আগে কয়েকবার পুলিশের কাছে তার স্বামীর দুর্ব্যবহারের অভিযোগ করেন। তার স্বামী এবং তার বন্ধু হত্যার পরিকল্পনা করে হত্যাকাণ্ড ঘটায় এবং পরে ১৯ জানুয়ারি পুলিশের কাছে স্বীকার করে। ২০২২ সালের ১৭ জানুয়ারী ঢাকা জেলার কেরানীগঞ্জ উপজেলায় পুলিশ তার টুকরো টুকরো লাশ উদ্ধার করে। পরে মরদেহটি স্যার সলিমুল্লাহ মেডিকেল কলেজের মর্গে রাখা হয়।   মন্তব্য    তথ্যসূত্র   বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী পরিচালক বিষয়শ্রেণী:বাংলাদেশী অভিনেত্রী বিষয়শ্রেণী:২০২২-এ মৃত্যু বিষয়শ্রেণী:২০শ শতাব্দীতে জন্ম বিষয়শ্রেণী:২০২২-এ বাংলাদেশে খুন
মৌল কংকা (বৈজ্ঞানিক নাম: Delias acalis (Godart)) ‘পিয়েরিডি’ (Pieridae) গোত্র ও 'পাইরিনি' (Pierinae) উপ-গোত্র এবং ডেলিয়াস (Delias) বর্গের অন্তর্ভুক্ত প্রজাপতি।  আকার   মৌল কংকার প্রসারিত অবস্থায় ডানার আকার ৭০-৮০মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত মৌল কংকা এর উপপ্রজাতি হল-   Delias hyparete ethire Doherty, 1886 – Kalinga Painted Jezebel  Delias hyparete indica (Wallace, 1867) – Indian Painted Jezebel   বিস্তার   ভারত (উত্তরাঞ্চল থেকে পশ্চিমবঙ্গ, উত্তর-পূর্ব ভারতের সর্বত্র এবং আন্দামান),  বাংলাদেশ, মায়ানমার, শ্রীলঙ্কা, নেপাল, ভুটান এবং দক্ষিণ ও দক্ষিণ-পূর্ব এশিয়া এর বিভিন্ন অঞ্চলে এদের পাওয়া যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতি হরতনি প্রজাতির সাথে ভীষন সাদৃশ্যযুক্ত, তবে মৌল কংকা এর দাগ ছোপগুলি হরতনি অপেক্ষা অনেক হাল্কা। হরতনিএর সাব টার্মিনাল লাল ছোপের সারিটি সুবিন্যস্ত এবং প্রতিটি ছোপ সাদা বলয়াবৃত, মৌল কংকা এর সাবটার্মিনাল লাল ছোপগুলি অবিন্যস্ত এবং সাদা বর্হিবলয় বিহীন।  ডানার উপরিতল : পুরুষ প্রকারে ডানার উপরিতল সাদা। সামনের ডানার শিরাগুলি কালো এবং শীর্ষভাগ ও টার্মিনাল অংশ কালো। পিছনের ডানায় কখনো কখনো সরু কালো প্রান্তসীমা অথবা বর্ডার দেখা যায়।  স্ত্রী প্রকারে ডানার উপরিতল সাদাটে (whitish) শিরাগুলি পুরুষ অপেক্ষা অধিক কালো। সামনের ডানা ও কখনো কখনো পিছনের ডানা ঘনভাবে কালো আঁশে ছাঁওয়া।  ডানার নিম্নতল : পুরুষ প্রকারে সামনের ডানা সাদা এবং বলিষ্ঠ কালো শিরা দ্বারা চিত্রিত। অ্যাপেক্স এবং টার্মিনাল অংশ কালো। কোস্টা সরুভাবে কালো আঁশে ছাঁওয়া। স্ত্রী প্রকারে, সামনের ডানা ফ্যাকাশে এবং ঘনভাবে প্রায় সর্বত্রই কালো আঁশে ছাঁওয়া।  পিছনের ডানা পুরুষ প্রকারে বেসাল অংশ, সেল এবং ডরসাল অংশ চওড়া ভাবে হলুদ। ডিসকাল অঞ্চলের অন্তর্ভাগ হলুদ এবং বর্হিভাগ এবং উপরি অংশ সাদা, সাবটার্মিনাল লাল ছোপের সারিটিতে উপরদিকের ছোপগুলি অপেক্ষা নিচের দিকের ছোপগুলি ক্রমশ বড় হয়েছে। উক্ত লাল ছোপগুলির ভিতরের দিকের অংশ সামান্য তীক্ষ্ণ (Pointed inward)।  স্ত্রী প্রকার পিছনের ডানা পুরুষেরই অনুরূপ তবে হলুদের ভাগ কম, ডিসকাল অংশ হলদের পরিবর্তে সাদা।  শুঙ্গ কালো, মাথা, বুক, উদর সাদা। মাথা এবং বুক এর উপরিতল কালচে এবং ধূসর রোঁয়ায় আবৃত যা ধূসর নীলচে বর্ন দেখায়।Wynter-Blyth, M.A. (1957) Butterflies of the Indian Region, pg ৪২১.   আচরণ  এই প্রজাতির উড়ান দূর্বল। এরা ফুলের মধুপান করতে ভালোবাসে এবং অন্যান্য Delias বর্গভুক্ত প্রজাতিদের সাথে একত্রে মধুপান করে। মূলত ডানা বন্ধ অবস্থায় রোদ পোহাতে দেখা যায়। যদিও মাড পাডল এদের তেমন প্রিয় বিষয় নয়। তবে মাঝেমধ্যে নদী অথবা ঝর্নার প্বার্শবর্তী, শুকনো নদীখাতে ভিজে বালি, ভিজে মাটি অথবা নুড়ি পাথরে বসে মাড পাডল করতে লক্ষ্য করা যায়। এই প্রজাতি হিমালয়এ মূলত নিচু উচ্চতাযুক্ত (৯০০ মিটার পর্যন্ত) উষ্ণ উপত্যকায় বিচরন করে। তবে কোনো কোনো ক্ষেত্রে ৩০০০ ফুট উচ্চতা পর্যন্ত এদের দর্শন মেলে। অন্যত্র জঙ্গল পরিবেশে, সাধারনত উন্মুক্ত জঙ্গলে এদের বসবাস।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:সিঙ্গাপুরের প্রজাপতি বিষয়শ্রেণী:মালয়েশিয়ার প্রজাপতি
ক্যালকাটা কনভেনশন  বা  কলকতা সম্মেলন  গ্রেট ব্রিটেন ও আয়ারল্যান্ডের যুক্তরাজ্য এবং তিব্বত এবং উত্তর ভারতের রাজ্যের সিকিমের শাসক চীনা বংশোদ্ভূত রাজ্যের মধ্যবর্তী ১৯তম শতাব্দীর একটি চুক্তি।ভারতবর্ষের গভর্নর-জেনারেল লর্ড ল্যানসনডে এবং চীনা আমবান বা তিব্বতের বাসিন্দা, ১৮৯০ সালের ১৭ মার্চ ভারতের কলকাতায় চুক্তি সাক্ষর করেন।  পেক্ষাপট  উত্তর-পূর্ব ভারতে  ব্রিটিশ অস্থায়ী তিব্বতের বাজার উন্মুক্ত করা এবং চীনের শিল্পজাত বস্ত্র, তামাক, শস্য, সরঞ্জাম ও চা সম্প্রসারণ করে।  একই সময়ে, এই খেলাটি অঞ্চলের রাশিয়ান সাম্রাজ্যের সাথে খেলে ব্রিটিশরা তাদের ভারতীয় সাম্রাজ্যের উত্তরের একটি বাফার জোনটি তৈরি করা গুরুত্বপূর্ণ বলে মনে করে, যাতে রাশিয়ানরা আক্রমণ থেকে বাঁচতে পারে।    রসদ  ধারা-১ এর অধীনে সিকিম ও তিব্বতের সীমাটি পর্বতশৃঙ্গের তীক্ষ্ণতা হিসাবে চিহ্নিত করা হয়েছিল, যা সিক্কিমের তিস্তা নদীতে প্রবাহিত পানি এবং তিব্বত মূচু নদীতে প্রবাহিত পানি এবং তিব্বতের অন্যান্য নদীতে উত্তর উপদ্বীপ থেকে তার উপনদিকে পৃথক করে।ভুটান সীমান্তের মাউন্ট গিম্মোচিতে লাইনটি শুরু হয় এবং ঊর্ধ্বমার্জিত জলবায়ু অনুসরণ করে যেখানে নেপালি অঞ্চলটিতে শেষ হয়।  ফলাফল  ১৮৯৩ সালের ডিসেম্বরে মূল সম্মেলনের একটি প্রোটোকল যোগ করা হয়। ১৮৯০ সালের সিকিম-তিব্বতের কনভেনশনের সাথে যুক্ত বাণিজ্য, যোগাযোগ এবং চার্চ সম্পর্কে রেগুলেশন তিব্বতের য়াটং, তিব্বতের একটি ব্রিটিশ বাণিজ্য পোস্ট প্রতিষ্ঠার জন্য অনুমোদিত এবং যোগাযোগ সংক্রান্ত নিচের প্রবিধান।    তথ্যসূত্র